section_heading: Autentifikacija
paragraph_text: Želimo li koristiti računalo na fakultetu, ili pročitati elektroničku poštu preko web sučelja, morate se prijaviti, identificirati. To činite tako da upišete korisničko ime i lozinku. Računalo ima spremljenu vašu lozinku (ili njen par), te ako ono što ste upisali odgovara onome što je spremljeno, bit će vam omogućen pristup sustavu.<br> Neki sustavi pristup temeljen na paru korisničko ime-lozinka ne smatraju dovoljno sigurnim, pa se koriste modifikacije tog pristupa, npr. umjesto korisničkog imena ubacujete karticu u bankomat, a upisujete samo lozinku, na taj način nitko bez vaše kartice ne može na bankomatu podići novac s vašega računa. Drugi pristup je obratan, gdje upisujete korisničko ime (odnosno serijski broj token-generatora), i poslije toga token - lozinku koja vrijedi kraći vremenski interval.<br> Koji god pristup koristili, cilj autentifikacije je nedvosmisleno identificirati korisnika sustava, i prema tome omugućiti mu raspolaganje njegovim podacima/imovinom.